《次韵余太常观国招抚江南航海至新会八首 其七》
元代·罗蒙正

天开阊阖百官朝，贤俊宁烦束帛招。丹凤九重传凤诏，苍龙万里过龙标。

飘飘高步瀛州客，袅袅馀音赤壁箫。归路湘南芳草遍，清风离思转迢迢。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。